CELEX: 62015CN0155
Language: hr
Date: 2015-04-01 00:00:00
Title: Predmet C-155/15: Zahtjev za prethodnu odluku koji je 1. travnja 2015. uputio Kammarrätten i Stockholm – Migrationsöverdomstolen (Švedska) – George Karim protiv Migrationsverket

15.6.2015   
            
            
               HR
            
            
               Službeni list Europske unije
            
            
               C 198/23
            
         Zahtjev za prethodnu odluku koji je 1. travnja 2015. uputio Kammarrätten i Stockholm – Migrationsöverdomstolen (Švedska) – George Karim protiv Migrationsverket
   (Predmet C-155/15)
   (2015/C 198/31)
   Jezik postupka: švedski
   
      Sud koji je uputio zahtjev
   
   Kammarrätten i Stockholm – Migrationsöverdomstolen
   
      Stranke glavnog postupka
   
   
      Tužitelj: George Karim
   
      Tuženik: Migrationsverket
   
      Prethodna pitanja
   
   
               1.
            
            
               Znače li nove odredbe o učinkovitim pravnim lijekovima u Uredbi br. 604/2013 (1) (uvodna izjava 19. preambule i članak 27. stavci 1. i 5. navedene uredbe) da podnositelj zahtjeva za azil mora također biti u mogućnosti osporavati kriterije u Poglavlju III uredbe na temelju kojih će se njega ili nju poslati u državu članicu koja je pristala da njega ili nju primi, ili se pravo na učinkovit pravni lijek može ograničiti samo na pravo ispitivanja postoje li sustavni nedostaci u postupku azila i uvjetima prijema u državu članicu u koju se podnositelja zahtjeva šalje (u skladu s odlukom Suda u predmetu C-394/12)?
            
         
               2.
            
            
               Ako bi Sud smatrao da je moguće osporavati kriterije iz Poglavlja III uredbe, zahtijeva se odgovor na slijedeće pitanje. Znači li članak 19. stavak 2. Uredbe br. 604/2013 da se ta uredba ne može primijeniti ako podnositelj zahtjeva za azil dokaže da je on ili ona bio izvan državnog područja država članica najmanje tri mjeseca?
            
         
      (1)  Uredba (EU) br. 604/2013 Europskog parlamenta i Vijeća od 26. lipnja 2013. o utvrđivanju kriterija i mehanizama za određivanje države članice odgovorne za razmatranje zahtjeva za međunarodnu zaštitu koji je u jednoj od država članica podnio državljanin treće zemlje ili osoba bez državljanstva (preinaka) (SL L 180, str. 31) (SL, posebno izdanje na hrvatskom jeziku, poglavlje 19., svezak 15., str. 108.).